**I. VEDTEKTER FOR SKJÅK KOMMUNE SITT NÆRINGSFOND**

**§ 1 BAKGRUNN**

Næringsfondet består i hovudsak av konsesjonsavgifter frå følgjande reguleringar:

|  |  |  |  |  |  |  |  |
| --- | --- | --- | --- | --- | --- | --- | --- |
| **Krafttype** | **Konsesjonær** | **Kraftverk** | **Prisområde** | **Uttak MWh/år** | **Sjølkost** | **OED-pris** | **Ikkje uttak MWh/år** |
| Konsesjonskraft | E-CO  | Solbergfoss | NO1 |                               788  |                  628  |                  160  |  |
| Konsesjonskraft | Hafslund | FKF | NO1 |                               995  |  |                  995  |  |
| Konsesjonskraft | Hafslund | Vamma | NO1 |                            1 089  |  |              1 089  |  |
| Konsesjonskraft | Hafslund | Sarpsfossen | NO1 |                               788  |  |                  788  |  |
| Konsesjonskraft | Glomma | Bingsfoss | NO1 |                               184  |                  144  |                    40  |  |
| Konsesjonskraft | Glomma | Rånåsfoss | NO1 |                               473  |                  369  |                  104  |  |
| Konsesjonskraft | Opplandskraft | Skjåk I | NO3 |                            4 318  |              4 318  |  |  |
| Konsesjonskraft | Opplandskraft | Harpefossen | NO1 |                            1 647  |              1 448  |                  199  |  |
| Konsesjonskraft | Opplandskraft | Hunderfossen | NO1 |                            2 812  |              2 542  |                  270  |  |
| Konsesjonskraft | Norsk Hydro | Fortun/Skagen | NO5 |                            3 262  |  |              3 262  |  |
| Konsesjonskraft | Norsk Hydro | Herva | NO5 |                               497  |  |                  497  |  |
| Konsesjonskraft | Tafjord Kraft | Tafjord | NO3 |                         19 064  |  |            19 064  |  |
| Konsesjonskraft | Eidefoss | Eidefossen | NO3 |                               946  |                  946  |  |  |
| Konsesjonskraft | Øvre Otta | Breidalsoverføringen | NO3 |                            9 464  |  |              9 464  |  |
| **Sum uttak konsesjonskraft i dag** |  |  | **46 327**  | **10 395**  | **35 932**  |  |
|  |  |  |  |  |  |  |  |
|  |  |  |  |  |  |  |  |
| Konsesjonskraft | Øvre Otta | Breidalsoverføringen | NO3 |  |  |  |                            12 351  |
| Konsesjonskraft | Eidefoss | Nedre Otta | NO3 |  |  |  |                               1 500  |
| Konsesjonskraft | Øvre Otta | Øyberget | NO3 |  |  |  |                               9 569  |
| **Sum ikkje uttak konsesjonskraft i dag** |  |  |  |  |  | **23 420**  |
|  |  |  |  |  |  |  |  |
|  |  |  |  |  |  |  |  |
| Fallrettskraft | Opplandskraft |  |  |                            5 816  |  |  |  |
| Fallrettskraft | Tafjord Kraft |  |  |                               924  |  |  |  |
| Gratiskraft | Tafjord Kraft |  |  |                            1 800  |  |  |  |
| **Sum uttak fallrett-/gratiskraft** |  |  | **8 540**  |  |  |  |
|  |  |  |  |  |  |  |  |
|  |  |  |  |  |  |  |  |
| Andelskraft (7 %) | Øvre Otta | Framruste/Øyberget | NO3 |                         53 000  |  |  |  |
| Andelskraft (16,5 %) | Opplandskraft | Skjåk I | NO3 |                         19 000  |  |  |  |
| **Sum andelskraft - snitt 2019-2023** |  |  | **72 000**  |  |  |  |
|  |  |  |  |  |  |  |  |
|  |  |  |  |  |  |  |  |
| **SUM TOTALT** |  |  |  | **126 867**  |  |  |  |

**§ 2 FORMÅL**

Næringsfondet skal nyttast til verksemder som har postadresse i Skjåk, og som har hovudverksemda si i Skjåk. Fondet skal i hovudsak nyttast til tiltak aukar og trygger busetnaden.

Tiltak som fører til nye arbeidsplassar eller trygging av eksisterande arbeidsplassar skal prioriterast.

Dette kan skje i form av finansiering av

- tilskot til verksemder

- kommunalt tiltaksarbeid

- grunnlagsinvesteringar

- bedriftsutvikling

- omdømmearbeid

- kommunale fellestiltak

Overordna krav til kommunale næringsfond eller kraftfond er gitt i vassdragsreguleringsloven og EØS-regelverk om offentleg støtte. I loven §14 om konsesjonsavgift heiter det:

"….*Avgiften avsettes særskilt for hver kommune til et fond, som anvendes etter bestemmelse av fylkestinget eller kommunestyret. Fondets midler skal fortrinnsvis anvendes til utbygging av næringslivet i distriktet*."

**§ 3 STØTTEFORMER**

Fondet skal som hovudregel gje støtte i form av tilskot, og ikkje til aksjeteikning i private bedrifter.

Når det gjeld eigarskap i utviklingsselskap, utleigebygg m.m. kan kommunen gå inn med aksjekapital.

.

**§ 4 FORHOLD TIL INTERNASJONALE FORPLIKTINGAR**

**PÅ STATSSTØTTEOMRÅDET**

Stønad frå fondet og annan offentleg stønad må for kvar einskild bedrift, samla ikkje overskride maksimalgrensa for ”bagatellmessig støtte” etter EØS-regelverket.

Maksimalgrensa vert fastsett av EU-kommisjonen og er på tidspunktet for vedtaksfestinga av desse vedtektene 200 000 euro i ei periode på 3 år. Ved nyetableringar kan det gjevast stønad opp til det som er til ei kvar tid gjeldande EU-grense.

Det kan gjevast bagatellmessig støtte til alle næringar og til alle utgiftstyper, unnateke støtte til primær stålproduksjon, skipsbygging, transport og eksport.

Dersom fondsstyret i kommunen ønskjer eit kraftfond utan dei avgrensingar som

reglane for bagatellmessig støtte gjev, må kommunen sjølv sørgje for at tiltaket blir

meldt til Nærings- og handelsdepartementet, via Kommunal- og regionaldepartementet

i samsvar med Lov om offentleg støtte § 2.

**§ 5 STØTTEVILKÅR**

Vedtektene for næringsfondet i Skjåk kommune følgjer reglane og vedtektene i Innovasjon Norge sitt tilskotsregelverk.

I 2020 inneber det at samla finansiering frå fondet til private næringstiltak l som hovudregel ikkje skal overstige 20 pst av det totale kapitalbehovet for eit prosjekt. Støtta avgrensa til kr. 650.000,- til ei og same bedrift i etableringsfasen. Beløpet skal framover regulerast med generell prisfaktor. For perioden 2018-2020 er deflatoren 2,5 pst.

Det kan gjerast unntak frå denne regelen i særskilte høve, der sysselsetting eller andre samfunnsomsyn tilseier det.

Etableringsfasen kan gå over ei 3-årsperiode.

Verksemder som har vore i drift meir enn3 år og har behov for vidareutvikling og innovasjon kan t få tildelt tilskot på maksimalt kr. 400 000,- over ein ny 3-årsperiode.Eigarskifte utan omlegging av drifta blir ikkje rekna som etablering. Der eigarskiftet medfører ei større driftsendring kan det gjevast tilskot etter ei konkret vurdering av tiltaket

Verksemder som får anna offentleg støtte plikter å opplyse i søknaden om kor mykje som er motteke i støtte dei siste 3 åra og i tillegg opplyse om eventuelle andre offentlege instansar som det blir søkt tilskot frå i eitt og same prosjekt. Samla offentleg støtte skal ikkje overskride dei prosentvise maksimalsatsane for næringsfondet. Ved særleg kostnadskrevjande tiltak med utsikt til mange arbeidsplassar eller særleg samfunnsnytte, kan maksimalsatsane /og eller dekningsprosenten fråvikast. Tiltak som har stor innverknad på miljøet vil vurderast særskilt.

Utgifter som søkjaren har hatt før søknaden blir fremma, skal ikkje inkluderast i grunnlaget for utmåling av støtte.

I kostnadsgrunnlaget kan det leggjast inn ein post som omhandlar uføresette utgifter som kan vere inntil 8 pst av prosjektkostnadane.

**§ 6 ETABLERARSTIPEND**

Ny-etablerarar kan etter søknad få eit etablerarstipend på inntil 120 000 kroner. Det krevst konkret og realistisk organisasjon- og forretningsplan og etablerarkurs eller liknande som grunnlag for å få utbetalt slik støtte. Kravet om å grunngje sysselsettingseffekta av verksemda gjeld også her.

Om ein søknad også vil kunne få høgare støtte enn 120 000 kroner etter reglane i §5 første avsnitt, vil søkjar ikkje kome inn under ordninga med etablerarstipend.

Etablerarstipendet er gradert ut frå forventa sysselsettingseffekt på følgjande måte:

0,76-1 årsverk: 120 000 kroner

0,51-0,75 årsverk: 90 000 kroner

0,26-0,50 årsverk: 60 000 kroner

0, -0,25 årsverk: inntil 30 000 kroner.

Det er eit krav at den som mottek tilskot driv verksemda i kommunen i minst tre år. Om vedkommande flytter ut verksemda i denne perioden, vil avkorting måtte påreknast.

Tilskotet vil bli utbetalt i tre bolkar, 50 pst første året og 25 pst dei to neste. For å få utbetalt dei to siste terminane må verksemda leggje ved dokumentasjon som viser sysselsettingsgraden og rekneskap for verksemda.

Etablerarar med verksemder som får offentleg driftsstøtte vil ikkje kome inn under denne ordninga.

Eigarskifte og vidare drift av eksisterande verksemd omfattast ikkje av ordninga. I slike høve kan det søkjast om støtte etter § 5.

**§ 7 FONDSTYRE**

Saker inntil 10 000 kroner blir avgjort administrativt.

Saker mellom 10 000 og 100 000 kroner blir delegert til Hovudutvalet for miljø- og samfunnsutvikling.

Saker mellom 100 001 kroner og 250 000 kroner blir delegert til Skjåk formannskap.

Alle saker skal refererast til overordna styre/utval.

Etter kommunelova § 59 kan tre eller fleire medlemmar i kommunestyret saman

bringe avgjerd som er fatta av folkevalt organ inn for departementet (fylkesmannen)

til kontroll av avgjerda etter lova.

Avslag på søknad om støtte er eit enkeltvedtak etter forvaltingslova § 2. Klage på vedtak

i fondsstyret kan etter forvaltingslova § 28 andre ledd sendast til kommunestyret.

Dersom vedtaket er fatta av kommunestyret, er departementet (fylkesmannen)

klageinstans.

Oppdatert saldo for næringsfondet skal inn i saksframstillinga som fast punkt.

**§ 8 FORVALTING**

* Fondsmidlane står på renteberande konto og skal vere disponible til ei kvar tid.
* Renter og avdrag skal attendeførast til fondet.

Årsmelding om verksemda til fondet skal leggjast fram for kommunestyret kvart år.

Gjenpart skal sendast fylkesmannen og fylkeskommunen.

**§ 9 GODKJENNING AV VEDTEKTER**

Vedtektene kan endrast etter vedtak i kommunestyret.

**Utfyllande kommentarar**

1. **Andre instansar**

1. Før det kan søkjast om støtte frå Skjåk næringsfond må moglegheitene for finansiering gjennom tilskot og lån frå andre instansar prøvast. Dette gjeld spesielt Innovasjon Noreg og BU-ordninga. Dersom desse ikkje går inn i eit prosjekt, kan kommunen gje støtte i form av midlar frå næringsfondet.

2. Kommunalt næringsfond kan nyttast saman med lån/tilskot gjeve

av Innovasjon Norge og BU når summen av offentleg støtte ikkje overstig i 20 pst av investeringa.

1. **Utfyllande vilkår for støtte**

Næringsdrivande som ynskjer å auke kompetansen ved å delta på spesielt tilrettelagde kurs innan eige fagområde, kan få støtte til dette gjennom næringsfondet.

Mobiltelefonar, vanleg edb-utstyr o.l. blir rekna som driftsutgift og kan som hovudregel ikkje leggjast inn i kostnadsoverslaget for tildeling av tilskot. Utstyr knytt til utvikling av IKT-verksemder og andre som treng spesialisert programvare kan etter ei konkret vurdering få støtte til nødvendig produksjonsutstyr. Elles gjeld dei same reglane som for andre saker.

Byggearbeid i eigen bustad skal ikkje takast med i kostnadsoverslaget.

**2.1 Næringar som kan få støtte frå fondet**

Alle verksemder kan søke om støtte. Det er ein føresetnad at søkjar presiserer sysselsettingseffekten av tiltaket, og vurderer kor mange arbeidsplassar tiltaket kan gje.

Ved ei samfinansiering med Innovasjon Norge/BU og lokal bank/kommune bør ikkje maksimalt samla tilskot komme over 20 pst av investeringa. Om summen overstig kr 120 000, vil ikkje søkjar i tillegg få etablerarstipend, jf §5 .

Søknadar som berre dreier seg om kjøp/utskifting av køyrety( som t.d. bilar,

traktorar, gravemaskiner m.m.), maskiner vil ikkje få støttedet kommunale næringsfondet. Det samle gjeld lager, uthus, garasjebygg og liknande, som ikkje har direkte sysselsettingseffekt for verksemda.

Det skal ikkje ytast tilskot til normalt vedlikehald av utstyr, maskinar og bygningar.

Førstegongsetablerarar som ønskjer å etablere seg med verksemd i Skjåk, kan få eit etablerarstipend på inntil 120 000 kroner, avhengig av sysselsettingseffekta målt i årsverk. For å utløyse eit slikt tilskot må det leggjast fram ein konkret forretningsplan der det blir gjeve ei vurdering av marknadsmulegheiter på kort og mellomlang sikt, sysselsettingseffekt i tillegg til dokumentasjon i form av forretningsplan, organisasjonsnummer ogetablerarkurs eller liknande. For å få utløyst stipendet må søkjaren forplikte seg til å ha verksemda etablert i Skjåk i minst tre år. Som det går fram av vedtektene §6, er tilskotet gradert ut frå kor stor sysselsettingseffekt tiltaket vil ha.

For førstegongsetablerarar vil det ikkje alltid vere enkelt å fastslå ei slik effekt, men prosjektplanen må sannsynleggjere kor mange årsverk som vil realiserast i løpet av ein treårsperiode.

Om verksemda blir avvikla i løpet av dei tre første åra, kan det påreknast krav om attendebetaling av tilskot.

**2.2 Spesielt for primærnæringane**

Det er spesielle regelverk innan landbruket, jf del 2 av vedtektene.

**2.3 Krav til søknad og utbetaling av tilskot**

Det skal leggjast fram ein samla framdriftsplan for prosjektet. Søknaden skal innehalde forklaring på innhaldet i prosjektet som det søkast tilskot til. Den skal grunngje forventa sysselsettingseffekt av tiltaket.

I søknaden skal også kostnadsoverslag følgje med. Der kostnadsoverslaga er store, kan det bli krav om ei nærmare grunngjeving av dei største postane. Finansieringsplan skal følgje med søknaden og denne må ha same sluttsum som kostnadsoverslaget.

Søknaden skal vere underteikna av ansvarleg/eigar av prosjektet.

I søknadar der kostnadspostar inneheld eigeninnsats, skal timesatsen på eige arbeid spesifiserast. Timesats for eigeninnsats følgjer Innovasjon Norge sine satsar. I 2020 er desse 350 kroner pr time,

Eigeninnsats skal ikkje utgjere meir enn 20 pst av prosjektkostnadane. Eigeninnsatsen skal gå fram av rekneskapen. Sluttutbetaling av tilskot skjer fyrst etter at kommunen får tilsendt sluttrekneskap attestert av rekneskapsførar/revisor. For prosjekt med tilskot under kr. 50 000,- er det tilstrekkeleg at kommunen får kopi av bilaga før utbetaling kan skje. I prosjekt der vesentlege avvik i forhold til søknaden kjem inn, skal desse forklarast før utbetaling av tilskot skjer.

Generelt gjeld at prosjektet skal vere avslutta innan 3 - tre - år frå dato på løyvingsbrevet for at tilskot kan utbetalast. Ikkje utbetalt tilskot innan desse tre åra blir automatisk attendeført til fondet. Dei som treng utsetjing må søkje konkret om dette til kommunen innan dei tre åra er omme.

I saker der tilskotet kjem over kr. 30 000,- kan tiltakshavar be om ei delutbetaling. Delutbetalinga skal ikkje overstige vesentleg prosentvis del av fullføringa av prosjektet (for eksempel krev 50 pst delutbetaling at ca. 50 pst av prosjektet det er søkt om støtte til er fullført).

**REGLAR FOR TILDELING AV KOMMUNALT TILSKOT**

**TIL VATNINGSANLEGG I JORDBRUKET I SKJÅK**

1. I tilskotsgrunnlaget kan det godkjennast kostnadar til fast leiingsnett, pumpeanlegg, damanlegg, framføring av elektrisk kraft til pumpe og liknande som ein fast del av anlegget.
2. Overflateutstyr som t.d. vatningsvogn blir ikkje godkjent som del av kostnadsoverslaget.
3. Prosjekt som berre består av utskifting av pumpe, motor og liknande gjev ikkje grunnlag for tilskot.

4. Minste kostnadsoverslag som kan fremmast er kr. 30 000,- for enkeltannlegg.

 Eige arbeid til anlegget kan gå inn som kostnad. Timesatsen er i 2020 kr. 350,-.

 5. Tilskotsutmålinga er 20 pst av godkjent kostnadsoverslag. Prosjektet må vere

 avslutta innan 3 – tre – år etter løyvingsdato for at utbetaling av tilskot kan skje.

 6. Kvart bruk kan maksimalt få løyvd tilskot på kr. 105 000,- til vatningsanlegg over

ei 5-årsperiode.

 **REGLAR FOR KOMMUNALT TILSKOT TIL NYDYRKING AV JORDBRUKSAREAL I SKJÅK KOMMUNE**

1. Tilskotet kan gjevast til nydyrking av privat jordbruksareal for gardsbruk i Skjåk.

2. Tilskotet kan gjevast til bruk over ti daa jordbruksareal. Søkar må dyrke minimum

ein dekar for å få tilskot.

3. Søknad om tilskot blir fremma på standardisert skjema utarbeida av Skjåk kommune.

Kartutsnitt som viser nydyrkingsparsellen skal vere vedlagt søknaden.

4. For å kunne søke om tilskot må nydyrkingsprosjektet vere godkjent i kommunen.

5. Tilskot kan gjevast med inntil kr. 3 100,- pr dekar fulldyrka areal.

**BRUK AV KOMMUNALT NÆRINGSFOND TIL FINANSIERING AV DRIFTSBYGNINGAR I JORDBRUKET**

1. Det kommunale næringsfondet kan nyttast til delfinansiering av driftsbygningar i jordbruket i form av tilskot.

2. Tilskot kan ytast etter desse retningslinene:

- Hovudmålgruppa er personar knytt til landbrukseigedom slik definisjonen

er i regelverket for BU-ordninga til ei kvar tid.

- Fellestiltak vurderast på fritt grunnlag i forhold til kostnadsoverslag

- Bruket må sysselsette minimum 0,5 årsverk etter at investeringa er gjennomført -

rekna etter effektivitetsnormene i jordbruket

- Maksimalt tilskot til driftsbygning i løpet av ein 3-årsperiode

er kr 350 000,-.

- Søknaden må vere slik at den kjem under regelverket for

BU-ordninga for tradisjonelt landbruk, men likevel ikkje får BU-midlar. I tillegg kan

andre husdyrproduksjonar godkjennast med rett på tilskot.

- Investering i nytt brannvarslingsanlegg, elektriske anlegg og liknande kan inkluderast i kostnadsoverslaget. Mjølkeanlegg kan godkjennast når utbetringa skjer i samband med

modernisering elles av driftsbygningen.

.3. Krav til investeringa for at tilskot kan gjevast:

Tilskot til investering i driftsbygning kan gjevast til:

- Nybygg

- Utviding

- Stor ombygging og modernisering

Dersom spesielle forhold tilseier det, kan tilskot gjevast også til andre

driftsbygningar enn for husdyrhald

Kostnadsoverslaget kan omfatte fastmonterte driftsmiddel.

Søknad om kommunalt tilskot må fremjast same år (innafor 12 månadar) som

investeringa blir gjort. Dette grunngjevast med at det kan gå nokre månadar

på behandling/avslag av BU-søknaden på same prosjektet.

**REGLAR FOR KOMMUNALT TILSKOT TIL BYGGING**

**AV SKOGSVEGAR I SKJÅK.**

 1.Tilskotet gjeld både ny-bygging og ombygging av eksisterande veg. Ved ombygging

er det krav at vegstandarden skal hevast minst ei vegklasse. Tilskotet gjeld berre

privatskogbruket.

 2. Vegen skal vera planlagt av fagfolk og godkjent av kommunen før tilskot kan løyvast.

3. Vegen skal byggjast i samsvar med ”Normaler for landbruksveier med

byggebeskrivelse” utgjeve av Landbruksdepartementet i 1997.

 4. Minste kostnadsgrunnlag for eit vegprosjekt som det kan

søkjast tilskot til er kr 10 000.

 5. Det kan tilskot på inntil 20 pst av godkjent kostnadsoverslag.

Felles veganlegg vil bli prioritert, og det vil ikkje bli gjeve tilskot til enkeltanlegg der

det ligg til rette for felles veganlegg. Tilskotet blir utbetalt etter at vegen er godkjent av kommunen. Faktiske dokumenterte kostnader ligg til grunn for utbetalinga av tilskotet.

6. Søknad om tilskot blir behandla fortløpande.

7. Det er eit vilkår at interessentane held vegen ved like.

8. Tilskot blir berre gjeve til veganlegg der dei miljøomsyn som er nedfelt

i skogbrukslova med forskrifter blir fylgd.

**REGLAR FOR TILSKOT TIL AVVIRKNING**

1. Tilskot blir berre gjeve til privatskogbruket.

 2. Tilskot blir berre gjeve til virke som blir levert for sal, dvs at virket må vere registrert

i VSOP for sal.

3. Avverkinga må vere i samsvar med “Levende skog standardar” og tilfredstille “forskrift om berekraftig skogbruk”.

 4. Tilfredstillande forynging av arealet skal vere sikra.

 5.Tilskotet er kr.65,- pr. m3.\_

**TILSKOT TIL DRIFT I MELLOMVANSKELEG TERRENG**

Ordninga gjeld for motormanuell drift med traktor og vinsj i bratt terreng med gjennomsnittleg helling over 40 pst.

Tilskotssatsen er kr 65,- pr m.

Vilkår:

* Tilskot blir berre gjeve i område som er avsett til landbruksformål i arealplanen og som fortsatt skal brukast til skogbruksformål.
* Lilengda må vere minst 50 meter og ha gjennomsnittleg helling minst 40pst.(Areal inntil 3 daa med mindre helling innanfor driftsområdet kan inngå når dette må drivast saman med det bratte området).
* Ordninga gjed for motormanuell drift med traktor og vinsj.
* Tilskot kan gjevast til rundvirke av gran og furuvirke som er levert for sal og innrapportert til VSOP-basen. Minste kvantum er 40 m3.
* Drifta skal førehandsgodkjennast av kommunen, som skal:
	+ Kontrollere at driftene ikkje medfører risiko for skadeleg miljøpåverking eller fare for flom/erosjon/skred med betydeleg skadepotensial.
	+ Det skal ikkje gjevast tilskot som fører til urasjonelle løysingar for framtidige drifter eller veganlegg.
* Det er eit vilkår at det vert sørgja for tilfredsstillande forynging av hogstfeltet.

.